સંજય ગોરડિયા પ્રોડક્શન્સ નિર્મિત, વિનોદ સરવૈયા લિખિત અને વિપુલ મહેતાએ ડિરેક્ટ કરેલું નાટક ‘અમે Darling ડાર્લિંગ એકબીજાના’માં કમેલશ ઓઝા, નમ્રતા પાઠક અને ભાસ્કર ભોજક મુખ્ય કલાકાર છે. નાટકની વાર્તા આજની જનરેશન સાથે દોડી રહેલાં પણ આવતી કાલનાં સપનાંઓને સાકાર કરવા માગતા કપલની છે. નાટકના ડિરેક્ટર વિપુલ મહેતા કહે છે, ‘જીવનની જરૂરિયાત, સપનાં, ઇચ્છાઓ અને મહત્વાકાંક્ષાઓની સાથે મોટા થવાનું બને અને એ બન્યા પછી જીવનનાં જ બીજાં બધાં કમિટમેન્ટ સાથે આપણે સપનાંઓને ધ્વંસ કરવાં પડે. આ જે પરિસ્થિતિ હોય છે એ પરિસ્થિતિને અત્યંત સાલસ રીતે અમે નાટકમાં વર્ણવી છે.’